H Ελκυστικότητα των χώρων πρασίνου της Θεσσαλονίκης: η τουριστική προοπτική
Creators: name: Παπαϊωακείμ Φίλιππος-Ρωμανός Μάρκου
Publisher: name: Aristotle University of Thessaloniki
Year: 2022
Subjects: Χώροι πρασίνου
Αστικό πράσινο
Πράσινος τουρισμός
Green infrastructures
Urban green
Green tourism

description: Με την συνεχή αστικοποίηση των τελευταίων δεκαετιών και τη διαρκή ανέγερση πολυκατοικιών, οι σύγχρονες πόλεις αντιμετωπίζουν το φαινόμενο της έλλειψης χώρων πρασίνου. Ωστόσο, η στροφή των ανθρώπων στο περιβάλλον και η προτίμηση εναλλακτικών μορφών τουρισμού, έχει αναγκάσει τις κυβερνήσεις όλων των χωρών σε μια πιο φιλοπεριβαλλοντική πολιτική. Παρά τις ενέργειες αυτές, οι χώροι πρασίνου παραμένουν λιγοστοί και η ανάγκη για αύξηση τους επιτακτική. Το αστικό πράσινο αποτελεί για πολλούς πολίτες έναν χώρο για να ξεφύγουν από την γκρι μονοτονία της πόλης, ενώ ταυτόχρονα μειώνουν τη μέση θερμοκρασία και φιλτράρουν την ατμόσφαιρα. Η Θεσσαλονίκη είναι μια μητροπολιτική πόλη η οποία δεν διαθέτει ούτε πολλούς χώρους πρασίνου, όυτε ιδιαίτερα ελκυστικούς. Η παρούσα διπλωματική στοχεύει να αναδείξει την σημασία των χώρων πρασίνου στην σύγχρονη καθημερινότητα και διερευνά πόσο ικανοποιημένοι είναι οι πολίτες και οι επισκέπτες της Θεσσαλονίκης από τους υπάρχοντες χώρους πρασίνου της πόλης, από την ποιότητα πρασίνου και την ελκυστικότητα τους, ενώ μελετά και την τουριστική προοπτική της αξιοποίησης τους, μέσω ενός ερωτηματολογίου το οποίο μοιράστηκε σε πολίτες και επισκέπτες της Θεσσαλονίκης τους μήνες Αύγουστο και Σεπτέμβριο του 2021. Το ερωτηματολόγιο αυτό αναπτύχθηκε συγκεκριμένα για την παρούσα εργασία και αποτελείται από ερωτήσεις που αφορούν τους χώρους πρασίνου της Θεσσαλονίκης και την αναγκαιότητα ενίσχυσης τους. Τα αποτελέσματα έπειτα από την μελέτη και επεξεργασία των 327 απαντήσεων που συγκεντρώθηκαν έδειξαν ότι τόσο οι πολίτες όσο και οι επισκέπτες της πόλης δεν είναι ευχαριστημένοι ούτε από την ποιότητα, ούτε από την ποσότητα των χώρων πρασίνου και θα ήθελαν την αύξηση και ανανέωση τους. Τέλος, παραθέτονται προτάσεις οι οποίες μπορούν να βοηθήσουν στην ανανέωση των χώρων πρασίνου της Θεσσαλονίκης και στο να μετριαστεί σε ένα βαθμό το πρόβλημα της έλλειψης τους.
description: With the continuous urbanization of the last decades and the constant construction of apartment buildings, modern cities are facing the phenomenon of lack of green infrastructures. However, the turn of people to the environment and the preference for alternative forms of tourism, has forced the governments of all countries to a more environmental friendly policy. Despite these actions, green infrastructures remain scarce and the need to increase them is imperative. For many citizens, the urban green is a place to escape from the gray monotony of the city, while at the same time reducing the average temperature and filtering the atmosphere. Thessaloniki is a metropolitan city that does not have many green spaces, nor particularly attractive. The present dissertation aims to highlight the importance of green infrastructures in modern life and explores how satisfied the citizens and visitors of Thessaloniki are with the existing green infrastructures of the city, of their quality of flora and its attractiveness, while it also studies the tourist perspective of their utilization, through a questionnaire which was distributed to citizens and tourists of Thessaloniki in the months of August and September 2021. This questionnaire was developed specifically for the present paper and consists of questions concerning the green infrastructures of Thessaloniki and the need to renew them. The results after studying and processing the 327 responses collected showed that both citizens and visitors to the city are not satisfied with either the quality or the quantity of green infrastructures and would like to increase and renew them. In the end of this paper, you will find suggestions that can help in the renewal of the green infrastructures of Thessaloniki and in alleviating to some extent the problem of their small number in total.